ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๕๐เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า[๑] โดยที่เป็นการสมควรแก้ไขปรับปรุงหลักเกณฑ์การดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเพื่อให้เกิดความคล่องตัวและเป็นประโยชน์ต่อการประกอบธุรกิจการซื้อขายล่วงหน้าอาศัยอำนาจตามความในมาตรา๗ (๑) และมาตรา ๓๔ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ ๑ให้ยกเลิกประกาศคณะกรรมการกำกับการซื้อขายสินค้าเกษตรล่วงหน้า ที่ กน๑/๒๕๔๗ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๙ กุมภาพันธ์ ๒๕๔๗ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๑/๒๕๔๘ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๒ กุมภาพันธ์ พ.ศ. ๒๕๔๘ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๖/๒๕๔๘ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๑๗ ตุลาคม พ.ศ. ๒๕๔๘และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๓/๒๕๔๙ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔) ลงวันที่ ๕ มิถุนายน พ.ศ. ๒๕๔๙การยกเลิกประกาศตามวรรคหนึ่งไม่กระทบกระเทือนถึงความสมบูรณ์ของการใดๆ ที่ได้ดำเนินการไปแล้วตามประกาศที่ถูกยกเลิกดังกล่าวบรรดาประกาศคำสั่งหรือข้อกำหนดที่ออกตามความในประกาศตามวรรคหนึ่ง ที่ถูกยกเลิกตามประกาศนี้ให้ยังคงใช้บังคับได้ต่อไปโดยอนุโลมทั้งนี้ จนกว่าจะถูกยกเลิกหรือแก้ไขเพิ่มเติมในภายหลังข้อ ๒ ในประกาศนี้หลักทรัพย์ หมายความว่าหลักทรัพย์ตามที่สำนักงานกำหนดทุนจดทะเบียน หมายความว่าทุนจดทะเบียนของบริษัทจำกัดหรือบริษัทมหาชนจำกัดและให้หมายความรวมถึงทุนซึ่งมีลักษณะทำนองเดียวกันของนิติบุคคลอื่นทุนที่ออกและชำระแล้ว หมายความว่าทุนที่ออกและชำระแล้วของบริษัทจำกัดหรือบริษัทมหาชนจำกัดและให้หมายความรวมถึงทุนที่ออกและชำระแล้วซึ่งมีลักษณะทำนองเดียวกันของนิติบุคคลอื่นหน่วยงานกำกับดูแล หมายความว่าธนาคารแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์กรมการประกันภัย และหน่วยงานอื่นตามที่สำนักงานกำหนดสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าเงินประกันความเสี่ยงของลูกค้า[๒] หมายความว่าเงินประกันขั้นต่ำสำหรับบัญชีของลูกค้า ซึ่งคำนวณตามหลักเกณฑ์และวิธีการของตลาดสินค้าเกษตรล่วงหน้าแห่งประเทศไทยข้อ ๓[๓] ให้นายหน้าซื้อขายล่วงหน้าดำรงฐานะทางการเงินตามที่กำหนดดังต่อไปนี้ตลอดระยะเวลาของการประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(๑) ทุนจดทะเบียนเฉพาะหุ้นสามัญไม่ต่ำกว่าห้าสิบล้านบาท(๒) ทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญไม่ต่ำกว่าห้าสิบล้านบาททั้งนี้เฉพาะนายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าก่อนวันที่ ๔ ตุลาคม พ.ศ. ๒๕๕๑ ต้องไม่ต่ำกว่าสิบสองล้านห้าแสนบาท และ(๓)เงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิต่อยอดรวมของเงินประกันความเสี่ยงของลูกค้าตามเกณฑ์ดังต่อไปนี้(ก) เกณฑ์ขั้นต้น ได้แก่๑) เงินกองทุนสภาพคล่องสุทธิไม่ต่ำกว่าสิบล้านห้าแสนบาท และ๒) อัตราส่วนเงินกองทุนสภาพคล่องสุทธิต่อยอดรวมของเงินประกันความเสี่ยงของลูกค้าไม่ต่ำกว่าร้อยละสิบสองและ(ข) เกณฑ์ขั้นต่ำ ได้แก่๑) เงินกองทุนสภาพคล่องสุทธิไม่ต่ำกว่าเจ็ดล้านบาท และ๒)อัตราส่วนเงินกองทุนสภาพคล่องสุทธิต่อยอดรวมของเงินประกันความเสี่ยงของลูกค้าไม่ต่ำกว่าร้อยละเจ็ดความในวรรคหนึ่งให้ใช้บังคับเมื่อสำนักงานให้ความเห็นชอบการเริ่มประกอบธุรกิจตามหลักเกณฑ์วิธีการและเงื่อนไขที่คณะกรรมการ ก.ส.ล.และสำนักงานกำหนดเกี่ยวกับการประกอบธุรกิจการซื้อขายล่วงหน้า ประเภทนายหน้าซื้อขายล่วงหน้าแล้วข้อ ๔นายหน้าซื้อขายล่วงหน้าต้องดำเนินการ ดังต่อไปนี้(๑)คำนวณเงินกองทุนสภาพคล่องสุทธิทุกสิ้นวันทำการและจัดทำรายงานฐานะทางการเงิน ณสิ้นวันทำการดังกล่าว ตามแบบที่สำนักงานกำหนดภายในวันทำการถัดไปและต้องให้กรรมการผู้มีอำนาจลงชื่อผูกพันนายหน้าซื้อขายล่วงหน้าหรือผู้รับมอบอำนาจรับทราบรายงานฐานะทางการเงินนั้นด้วยนายหน้าซื้อขายล่วงหน้าจะจัดทำรายงานฐานะทางการเงินโดยการบันทึกข้อมูลลงในระบบคอมพิวเตอร์ระบบอิเล็กทรอนิกส์หรือวิธีการอื่นใดก็ได้ทั้งนี้ภายในสองปีแรกนับตั้งแต่วันถัดจากวันที่จัดทำรายงานฐานะทางการเงิน ณ สิ้นวันทำการนายหน้าซื้อขายล่วงหน้าต้องจัดเก็บรายงานดังกล่าวและหลักฐานแสดงการรับทราบของกรรมการผู้มีอำนาจลงชื่อผูกพันนายหน้าซื้อขายล่วงหน้าหรือผู้รับมอบอำนาจไว้ณ สำนักงานแห่งใหญ่ *พร้อมให้สำนักงานตรวจสอบได้ตลอดเวลา(๒)รายงานฐานะทางการเงิน ณวันสุดท้ายของเดือนต่อสำนักงานตามแบบที่สำนักงานกำหนดภายในวันที่สิบของเดือนถัดไปในกรณีที่มีเหตุจำเป็นสำนักงานอาจให้นายหน้าซื้อขายล่วงหน้ารายงานฐานะทางการเงิน ณวันทำการวันใดวันหนึ่ง ภายในระยะเวลาใดเวลาหนึ่งก็ได้ข้อ ๕ในกรณีที่นายหน้าซื้อขายล่วงหน้าดำรงฐานะทางการเงินต่ำกว่าเกณฑ์ขั้นต้นตามข้อ๓ (๓) (ก) ให้นายหน้าซื้อขายล่วงหน้ารายงานฐานะทางการเงิน ณวันที่ฐานะทางการเงินต่ำกว่าเกณฑ์ขั้นต้นอย่างช้าภายในสองวันทำการถัดไปและรายงานฐานะทางการเงินของแต่ละวันทำการดังกล่าวต่อเนื่องไปจนกว่าจะสามารถดำรงฐานะทางการเงินตามเกณฑ์ขั้นต้นทุกเกณฑ์ติดต่อกันเป็นเวลาสองวันทำการ ทั้งนี้ ตามแบบที่สำนักงานกำหนดข้อ ๖ในกรณีที่นายหน้าซื้อขายล่วงหน้าดำรงฐานะทางการเงินต่ำกว่าเกณฑ์ขั้นต่ำตามข้อ๓ (๓) (ข)ให้นายหน้าซื้อขายล่วงหน้าแจ้งให้สำนักงานทราบโดยไม่ชักช้าและยืนยันเป็นลายลักษณ์อักษรภายในวันทำการถัดไปพร้อมทั้งรายงานฐานะทางการเงิน ณ วันที่ฐานะทางการเงินต่ำกว่าเกณฑ์ขั้นต่ำภายในสองวันทำการถัดไปนับจากวันที่แจ้งให้สำนักงานทราบ ทั้งนี้ ตามแบบที่สำนักงานกำหนดข้อ ๗การคำนวณเงินกองทุนสภาพคล่องสุทธิให้นายหน้าซื้อขายล่วงหน้าปฏิบัติตามหลักเกณฑ์ วิธีการและเงื่อนไขที่สำนักงานกำหนดข้อ ๘ นายหน้าซื้อขายล่วงหน้ารายใดที่ประกอบกิจการอื่นด้วยโดยกิจการดังกล่าวอยู่ภายใต้การกำกับดูแลของหน่วยงานกำกับดูแลอื่นหากนายหน้าซื้อขายล่วงหน้ารายนั้นไม่สามารถปฏิบัติตามหลักเกณฑ์วิธีการและเงื่อนไขเกี่ยวกับการดำรงฐานะทางการเงินขั้นต่ำของหน่วยงานกำกับดูแลนั้นให้นายหน้าซื้อขายล่วงหน้ารายนั้นรายงานให้สำนักงานทราบโดยไม่ชักช้าและยืนยันเป็นลายลักษณ์อักษรภายในวันทำการถัดไปข้อ๘/๑[๔] มิให้นำความในข้อ ๓ (๓) ข้อ ๔ ข้อ ๕ ข้อ ๖และข้อ ๗ มาใช้บังคับแก่นายหน้าซื้อขายล่วงหน้าที่ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าตามประกาศคณะกรรมการกำกับการซื้อขายสินค้าเกษตรล่วงหน้าที่ กน ๖/๒๕๕๑ซึ่งเป็นผู้ที่ต้องดำรงเงินกองทุนสภาพคล่องสุทธิตามกฎหมายว่าด้วยสัญญาซื้อขายล่วงหน้าทั้งนี้ ตามหลักเกณฑ์ วิธีการและเงื่อนไขที่สำนักงานกำหนดข้อ๘/๒[๕]นอกจากที่กำหนดไว้ในข้อ ๓ (๑) และ(๒) ให้นายหน้าซื้อขายล่วงหน้าตามข้อ ๘/๑ ดำรงฐานะทางการเงินคำนวณและรายงานการคำนวณเงินกองทุนสภาพคล่องสุทธิรวมถึงปฏิบัติงานอื่นเกี่ยวกับการดำรงฐานะทางการเงินดังกล่าวตามกฎหมายว่าด้วยสัญญาซื้อขายล่วงหน้ารวมถึงหลักเกณฑ์ในเรื่องเดียวกันซึ่งใช้บังคับภายใต้กฎหมายดังกล่าวโดยอนุโลม ทั้งนี้ให้นายหน้าซื้อขายล่วงหน้านั้นรายงานและปฏิบัติในเรื่องนี้ต่อสำนักงานเช่นเดียวกับที่ปฏิบัติต่อสำนักงานคณะกรรมการกำกับหลักทรัพย์และตลาดหลักทรัพย์ตามหลักเกณฑ์ วิธีการและเงื่อนไขที่สำนักงานกำหนดให้ถือว่าการปฏิบัติตามวรรคหนึ่งของนายหน้าซื้อขายล่วงหน้าตามข้อ๘/๑ เป็นการปฏิบัติตามประกาศนี้ข้อ ๙ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศ ณ วันที่ ๒๑มิถุนายน พ.ศ. ๒๕๕๐เกริกไกร จีระแพทย์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๕๑ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒)[๖]ข้อ๓ การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้าที่ กน ๒/๒๕๕๐ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวประกาศคณะกรรมการกำกับการซื้อขายสินค้าเกษตรล่วงหน้าที่ กน ๘/๒๕๕๑ เรื่อง การดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓)[๗]ข้อ๕การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กน ๒/๒๕๕๐ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๕๓ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔)[๘]ข้อ ๔ ประกาศนี้ให้ใช้บังคับเมื่อพ้นกำหนดสิบห้าวันนับตั้งแต่วันถัดจากวันที่ประกาศเป็นต้นไปอุษมล/ผู้จัดทำ๑ ตุลาคม ๒๕๕๖ณัฐพร/ผู้ตรวจ๒ ตุลาคม ๒๕๕๖[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๑๐/๒ มิถุนายน ๒๕๕๒[๒] ข้อ ๒นิยามคำว่า เงินประกันความเสี่ยงของลูกค้าเพิ่มโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๕๓ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔)[๓] ข้อ ๓แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้าที่ กน ๔/๒๕๕๓ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๔)* สำนักงานแห่งใหญ่ หมายความว่าสำนักงานแห่งใหญ่ตามประกาศคณะกรรมการกำกับการซื้อขายสินค้าเกษตรล่วงหน้า ที่ กน๔/๒๕๔๖ เรื่อง หลักเกณฑ์วิธีการและเงื่อนไขการขออนุญาตและการอนุญาตให้ผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้ามีสำนักงานสาขาและการปฏิบัติหน้าที่ของสำนักงานสาขาลงวันที่ ๑ ตุลาคม พ.ศ. ๒๕๔๖ และที่แก้ไขเพิ่มเติม[๔] ข้อ ๘/๑เพิ่มโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน ๘/๒๕๕๑ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓)[๕] ข้อ ๘/๒เพิ่มโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน ๘/๒๕๕๑ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓)[๖]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๓๒/๒ มิถุนายน ๒๕๕๒[๗]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๔๓/๒ มิถุนายน ๒๕๕๒[๘] ราชกิจจานุเบกษาเล่ม ๑๓๐/ตอนพิเศษ ๓๔ ง/หน้า ๑๖/๑๔ มีนาคม ๒๕๕๖